Pentru mine, surpriza serii a fost Psihotrop. Asta deoarece am înțeles că vreți să dați șansa de exprimare mai multor voci, care sunt reprezentative și altor segmente de vârstă, poate cu alte preocupări.

Știam de Psihotrop de la Vlad (organizator TEDxEroilor din Cluj Napoca), dar nu a putut participa la Cluj, pentru că în acea perioadă avea BAC-ul. Era cumva pe val, tocmai terminase proiectul lui cu Mihai Preda, l-am auzit la un concurs de rime în direct. Am văzut înregistrări în care el continua SMS-urile cu rime primite de la ascultători, acolo, în direct. Mi s-a părut o prezență foarte frumoasă și mi-am zis că ar trebui să știe oamenii mai multe despre el.

Poți îl vezi pe Psihotrop și ca pe o răzvrătire. El zicea că a vrut să învețe la română, nu îi ieșea niciun să învețe după tiparele școlii. A făcut asta în joacă, să învețe pentru el. După ce a primit încurajări că este un proiect de succes, a început să expună publicului mai larg. Nu cred că a făcut-o cu scopul de a deveni faimos.

Mihaela: Legat de Mihai Preda (Psihotrop), mi se pare că ceea ce oferă scena românească pe partea asta este slabă din punct de vedere calitativ și sunt lucruri foarte comerciale. Este o lipsă de valori la nivelul acesta în societate, iar el reușește să atragă atenția asupra literaturii. Cuvintele pe care le folosește nu sunt ușoare, iar rezumatul pe care îl folosește în rimele lui nu este unul simplu, folosește chiar structura unei opere literare. Nu a pus în versuri rezumatele operelor Baltagul sau Moara cu noroc la modul simplu, ci avansat.

La eveniment am văzut foarte mulți voluntari. Cum v-ați format echipa?

Paul: Am avut mulți liceeni pe care i-am abordat prin Youth Bank. Cu ei am colaborat prin Ozana Botea.

Mihaela: Liceenii sunt destul de deschiși. Chiar își pun problema unde să studieze mai departe, ideea de a merge în afară, de a merge cu Erasmus sau alte oportunități. Au fost destul de dornici să se implice în TEDx și i-am încurajat să meargă la sesiuni. Nu știu dacă la prima sesiune au fost, dar ulterior i-am văzut acolo în spate.

Ce credeți că ar trebui să facă autoritățile locale pentru a susține astfel de inițiative?

Ne-am uitat să vedem dacă putem să aplicăm pentru finanțare, dar pentru că inițial nu știam exact locația, nu am putut să avansăm în discuții concrete. Nu am aplicat pentru susținere, dar acum știm ce presupune un astfel de eveniment. De la Consiliul Județean am luat contra cost sala. Pe viitor, însă, vom avea altă abordare, fiind mai proactivi și în colaborarea cu autoritățile locale.

Paul: Am primit sprijin pentru amplasarea posterelor prin oraș, dar cred că puteam cere sprijin și pe alte chestiuni. Noi suntem obișnuiți cu organizarea evenimentelor, deci ne-am mobilizat și am lucrat independent, după propriile puteri.

Au fost voci nedumerite legat de numele evenimentului și locația efectivă. De ce TEDxPiața Victoriei, când evenimentul a avut loc la Consiliul Județean?

În momentul în care ceri licența, aplici cu un nume. Ne-am tot gândit dacă am putea să îi spunem TEDxCetate, doar că ni se părea că nu are o însemnătate anume în Timișoara. Ni s-a părut greu să găsim un astfel de cartier, și am zis că vrem să fie undeva în centru, în Piața Victoriei, pentru că acolo se întâmplă destul de multe lucruri și avem de unde să alegem săli de eveniment. În momentul în care am căutat sălile, ne-am dat seama că nu se potrivesc la fel de bine cu modul în care am pus pe foaie evenimentul. Așa am ajuns să căutăm săli potrivite și în afara Pieței. Nouă ne-ar plăcea ca oamenii să vadă evenimentul din prisma a ceea ce oferă, nu din perspectiva denumirii, care uneori este un proces birocratic.

Evenimentul următor presupune tot o aplicație la TED Global?

Mihaela: Fiecare eveniment TEDx are nevoie de o licență, deci de o aplicație. Sunt mai multe tipuri de evenimente care se pot face sub sigla TED, cum ar fi TEDxSalon.

Ce pregătiți pentru ediția următoare?

Paul: În principiu, am dori să păstrăm această combinație de conferință și workshopuri. O să aplicăm pentru o licență de mai mult de 100 de participanți — anul acesta am fost constrânși la un număr limitat din cauza mai multor restricții.

Mihaela: Va fi tot în toamnă, pentru că în prima jumătate a anului următor e prea din scurt și nu am avea destul să ne pregătim. Organizând evenimentul în toamnă, pot participa și studenții. 10% din bilete au fost la jumătate din preț pentru ei și vrem să menținem asta. Vom încerca să creștem și partea de calitate. Vom avea același format: 3 sesiuni cu pauze, 12 vorbitori. Ca și timp, ne tot întrebăm dacă a fost prea lung sau dacă a fost potrivit. Nu vrem să fie nici prea scurt.

În încheiere, spuneți-mi o lecție pe care ați învățat-o voi.

Probabil că o lecție, care ține și de ceea ce am avea de îmbunătățit, ar fi să facem totul mai din timp. E limpede că dacă vrem să creștem evenimentul, e nevoie să le punem pe toate la dispoziție mai din timp: lista speakerilor, biletele…